17 meehaku hayyaru kuri, Riyaz hayyaru kuree kulli nurakkaluge haalathuge dhashun | Mihaaru\nއިއްޔެގެ މުޒާހަރާގައި ޝާހިދު (ކ) އަދި ރިޔާޒް (ކ-2) ބައިވެރިވަޑައިގަންނަވަނީ\n17 މީހަކު ހައްޔަރު ކުރި، ރިޔާޒް ހައްޔަރުކުރީ ކުއްލި ނުރައްކަލުގެ ހާލަތުގެ ދަށުން\n03 މާޗް 2018 - 13:55 16 comments\nމާލޭގެ މަޖީދީ މަގުގައި އިދިކޮޅު ފަރާތްތަކުން އިއްޔެ އާއި ރޭ ކުރި މުޒާހަރާއާ ގުޅިގެން 17 މީހަކު ހައްޔަރު ކުރިއިރު، އޭގެ ތެރެއިން ކުރީގެ ޕޮލިސް ކޮމިޝަނަރު، ކިނބިދޫ ދާއިރާގެ މެމްބަރު އަބްދުﷲ ރިޔާޒް ހައްޔަރުކުރީ ކުއްލި ނުރައްކަލުގެ ހާލަތުގެ ދަށުން ކަމަށް އޭނާގެ ވަކީލަށް ފުލުހުން އަންގައިފި އެވެ.\nމުޒާހަރާއާ ގުޅިގެން ރިޔާޒްގެ އިތުރުން ދިއްދޫ ދާއިރާގެ މެމްބަރު އަބްދުއްލަތީފް މުހައްމަދާއި މަޖިލީހުގެ ކުރީގެ ރައީސް އަބްދުﷲ ޝާހިދު ވެސް ހައްޔަރު ކުރި އެވެ. އަދި އެމްޑީޕީގެ ޒުވާނުންގެ ގޮފީގެ ރައީސް މީކައިލް ނަސީމާއި އިދިކޮޅު މުޒާހަރާތަކުން އާންމުކޮށް ފެންނަ މޫނެއް ކަމަށްވާ އެމްޑީޕީ އެކްޓިވިސްޓް ނައިމާ މުހައްމަދު (ނައީމައްތަ) ވެސް ހައްޔަރު ކުރި މީހުންގެ ލިސްޓުގައި ހިމެނެ އެވެ.\nމުޒާހަރާއާ ގުޅިގެން ހައްޔަރު ކުރި ބައެއް މީހުން ފުލުހުން މިހާރު ވަނީ ދޫކޮށްލައިފަ އެވެ.\nއިއްޔެ ބޭއްވި މުޒާހަރާގެ ތެރެއިން ލަތީފް ހައްޔަރުކޮށްގެން ގެންދަނީ.---ފޮޓޯ: ހުސައިން ވަހީދު/މިހާރު\nގާނޫނީ ވަކީލު ހިސާން ހުސެއިން "މިހާރު" އަށް މިއަދު ވިދާޅުވީ ކުއްލި ނުރައްކަލުގެ ހާލަތުގެ ދަށުން ހައްޔަރުކުރި ރިޔާޒަށް ކުރާ ތުހުމަތެއް ފުލުހުން އަންގާފައިނުވާ ކަމަށެވެ.\n"ތިން މެމްބަރުން ވެސް ވަކީލުންނާއެކު ބައްދަލުވުން ވަނީ ބާއްވާފައި. ރިޔާޒް ފިޔަވައި، ދެން ތިބި މެމްބަރުން ހައްޔަރުކުރީ އާންމު ޕްރޮސެސްގެ ދަށުން ކަމަށް ވަނީ އަންގާފައި،" ހިސާން ވިދާޅުވި އެވެ.\nރިޔާޒަށް ފުލުހުން ކުރަމުން އަންނަ ތުހުމަތެއް މިހާތަނަށް އަންގާފައި ނުވި ނަމަވެސް، ލަތީފް އާއި ޝާހިދަށް ތުހުމަތު ކުރަނީ ފުލުހުންގެ ދައުރު އަދާކުރަން ހުރަސް އެޅުމުގެ ތުހުމަތު ކަމަށް ހިސާން ވިދާޅުވި އެވެ.\nރިޔާޒް، ކުއްލި ނުރައްކަލުގެ ހާލަތުގެ ދަށުން ހައްޔަރު ކުރިއިރު، ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް ވެސް ހައްޔަރުކޮށްފައި ވަނީ ހަމަ އެ ހާލަތުގެ ދަށުންނެވެ. އެހެންކަމުން، ކުއްލި ނުރައްކަލުގެ ހާލަތު މި މަހުގެ ފަހުކޮޅު ނިމެންދެން، ދެ މެމްބަރުން ބަންދުގައި ބަހައްޓާނެ ކަމަށް ބެލެވެ އެވެ. މަހްލޫފް ހައްޔަރުކުރީ ރައްޔިތުންގެ މަޖިލިހުން އެ މުއްދަތު އިތުރުކުރިތާ ދެ ދުވަސް ފަހުންނެވެ.\nއިދިކޮޅު ފަރާތްތަކުން އިއްޔެ މާލޭގެ މަޖީދީ މަގުގައި ކުރި މުޒާހަރާ ފުލުހުން ރޫޅާލީ ބާރުގެ ބޭނުންކޮށްގެންނެވެ. އަދި މުޒާހަރާ ރޫޅާލުމުގެ ތެރޭގައި ބައެއް އާންމުންނަށް އަނިޔާވެގެން ފަރުވާ ދޭން ޖެހުނެވެ. އެކަމަކު އެއްވެސް މީހަކަށް ސީރިއަސް އަނިޔާއެއް ނުލިބެ އެވެ.\nއިތުރު ލިޔުންތައް މުޒާހަރާ ޕޮލިސް އިދިކޮޅު ފަރާތްތައް އަބްދުﷲ ޝާހިދު، ފޮރިން މިނިސްޓަރު މެމްބަރު އަބްދުﷲ ރިޔާޒް (ތިމަރަފުށި) ކުއްލި ނުރައްކަލުގެ ހާލަތު ރާއްޖޭގެ ސިޔާސީ ހަމަނުޖެހުން މެމްބަރު އަބްދުއްލަތީފް\nއެއްވުންތަކާ ގުޅިގެން ހައްޔަރުކޮށްފައި ތިބީ9މީހަކު\nމަޖިލީހުގެ ކުރީގެ މެމްބަރު އީސަ ދޫކޮށްލައިފި


މިއީ ދުނިޔޭގެ އެންމެ ބޮޑު ބިލިއަނަރު ކަމުގައިވުމަށް ޢާންމުކޮށް ހުޅުވާލެވިފައިވާ ދައުވަތެކެވެ! ފުރުޞަތުގެ ބޭނުން އަވަހަށް ހިފާށެވެ! – ދިވެހި ނޫސް\nHome ⁄ ދީން ⁄ މިއީ ދުނިޔޭގެ އެންމެ ބޮޑު ބިލިއަނަރު ކަމުގައިވުމަށް ޢާންމުކޮށް ހުޅުވާލެވިފައިވާ ދައުވަތެކެވެ! ފުރުޞަތުގެ ބޭނުން އަވަހަށް ހިފާށެވެ!\nމިއީ ދުނިޔޭގެ އެންމެ ބޮޑު ބިލިއަނަރު ކަމުގައިވުމަށް ޢާންމުކޮށް ހުޅުވާލެވިފައިވާ ދައުވަތެކެވެ! ފުރުޞަތުގެ ބޭނުން އަވަހަށް ހިފާށެވެ!\nދުނިޔޭގެ އެންމެ މުއްސަނދިންގެ ލިސްޓުގެ3ވަނައިގައި އުޅެނީ 106 ބިލިއަން ޑޮލަރާއިއެކު ބިލް ގޭޓްސް އެވެ.2ވަނައިގައި އުޅެނީ 111 ބިލިއަން ޑޮލަރާއިއެކު ޖެފް ބެޒޮސްއެވެ. ދުނިޔޭގެ ހުރިހާ ބިލިއަނަރުންނަށްވުރެ މުއްސަނދިކަމުގައި 1 ވަނަ ހޯދައިގެން މިހިރީ އަހަރެންނެވެ.\nއެއީ އެއީ އަހަރެން ފަތިސް ނަމާދުގެ އިހުސުންނަތްކުރާތީއެވެ. ފަތިސް ނަމާދުގެ އިހުސުންނަތުގެ އަގު ދުނިޔެއާއި ދުނިޔޭގައި ވާހައި އެއްޗަކަށްވުރެ ﷲ ތަޢާލާގެ ޙަޟްރަތުގައި މަތިވެރިކަން ބޮޑުވުމުންނެވެ.\nބޭނުން ނަމަ ތިބާވެސް އަހަރެން ފަދަ މުއްސަންޖަކަށް ވެވިދާނެއެވެ! އެކަމަށް ދައުވަތުވެސް ދެމެވެ. ދުނިޔޭގެ އެންމެން އަހަރެން ފަދަ މުއްސަންޖަކަށްވީނަމަވެސް އަހަރެންނަށް ހަމަ އެންމެ ނިޢްމަތެއްވެސް މަދެއްވެސް ނުވާނެއެވެ! ވީމާ ތިބާވެސް އަހަރެން ފަދަ އެންމެ މުއްސަނދި މީހަކު ކަމުގައިވެފައި ހުރިހާ ރައްޓެހިންނަށް ދައުވަތުދީ މުއްސަނދިކުރުވާށެވެ!\nޤަބޫލުކުރަން އުނދަގޫވަނީ ހެއްޔެވެ؟ ކިޔައިލާށެވެ!\n“The two Rak’ah before the dawn (Fajr) prayer are better than this world and all it contains.” [Muslim] Another narration goes: “The two Rak’ah before the dawn (Fajr) prayer are dearer to me than the whole world.”\n: Book 9, Hadith 112\n: Book 9, Hadith 1102\nބަލިހާލުގައި ގިނަ ދުވަސްތަކަކު އުޅެންޖެހިފައި މަރުވުމަކީ ދެއްވަވާ ވަރަށް ބޮޑު ނިޢްމަތެކެވެ! ޝުކުރުވެރިވާށެވެ!


ކުޑަކުދިންގެ ޢަދުލުގެ ޤާނޫނާއި ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނު ތަންފީޛުކުރުމާގުޅޭ ގޮތުން އިދާރާތަކާއެކު، ޕޮލިސީ ލެވެލްގައި މަޝްވަރާކޮށްފި | އެޓަރނީ ޖެނެރަލްގެ އޮފީސް\nކުޑަކުދިންގެ ޢަދުލުގެ ޤާނޫނާއި ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނު ތަންފީޛުކުރުމާގުޅޭ ގޮތުން އިދާރާތަކާއެކު، ޕޮލިސީ ލެވެލްގައި މަޝްވަރާކޮށްފި\nޤާނޫނު ނަންބަރު 18/2019 (ކުޑަކުދިންގެ ޢަދުލުގެ ޤާނޫނު) އާއި ޤާނޫނު ނަންބަރު 19/2019 (ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނު) ތަންފީޛުކުރުމަށްޓަކައި، އެ ޤާނޫނުތަކުގެ ދަށުން ދައުލަތުގެ އެކި އިދާރާތަކުގެ މައްޗަށް މަތިކޮށްފައިވާ ޒިންމާތައް އަދާކުރުމުގައި އެ އިދާރާތަކުގެ މަސައްކަތްތައް ކުރިއަށް ގެންދާނެ ގޮތާ ގުޅޭގޮތުން ޕޮލިސީ ލެވެލްގެ މަޝްވަރާ ބައްދަލުވުމެއް އެޓަރނީ ޖެނެރަލްގެ އޮފީހުގެ އިސްނެގުމުގެ މަތިން މިއަދު،9އޮގަސްޓު 2020 ގައި އޮންލައިންކޮށް ބާއްވައިފިއެވެ.\nމި ބައްދަލުވުމުގައި އެޓަރނީ ޖެނެރަލާއި، މިނިސްޓަރ އޮފް ހޯމް އެފެއާޒާއި، މިނިސްޓަރ އޮފް އެޑިއުކޭޝަނާއި، ޖުޑީޝަލް ސަރވިސް ކޮމިޝަންގެ ރައީސާއާއި، ޕްރޮސިކިއުޓަރ ޖެނެރަލާއި، ލޯކަލް ގަވަރމަންޓް އޮތޯރިޓީގެ ސީ.އީ.އޯ ބައިވެރިވެވަޑައިގެންފައިވާއިރު، މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސްއާއި، ޖުވެނައިލް ކޯޓާއި، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނާއި، ޖުޑީޝަލް އެކަޑެމީއާއި، ޖުވެނައިލް ޖަސްޓިސް ޔުނިޓާއި، މޯލްޑިވްސް ޕޮލިސް ސަރވިސްއާއި، މޯލްޑިވްސް ކަރެކްޝަނަލް ސަރވިސްގެ އިސް ބޭފުޅުން ބައިވެރިވެވަޑައިގެންނެވިއެވެ.\nމި ބައްދަލުވުމުގައި، ކުޑަކުދިންގެ ޢަދުލުގެ ޤާނޫނާއި، ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނު ތަންފީޛުކުރުމަށްޓަކައި ކުރަންހުރި ކަންކަން ކަމާބެހޭ އެންމެހައި މުއައްސަސާތަކުގެ މެދުގައި ވިލަރެސްކުރެވިގެން ކުރިއަށް ގެންދާނެ ގޮތަކާމެދު މަޝްވަރާކުރެވި، މި މަސައްކަތް ކުރުމަށްޓަކައި ޕޮލިސީ ލެވެލްގެ ސްޓިއަރިންގ ކޮމިޓީއަކާއި، ޓެކްނިކަލް ލެވެލްގެ ވަރކިންގ ގްރޫޕެއް އެކުލަވާލެވިފައިވެއެވެ. އަދި މަސައްކަތް ފަށައިގަތުމަށްޓަކައި ވަރކިންގ ގްރޫޕުން ކުރަންހުރި ކަންކަން އެކަށައަޅައި، ކުރިއަށް އޮތް ހަފްތާގެ ތެރޭގައި ވަރކިންގ ގްރޫޕްގެ މަސައްކަތްތައް ސްޓްއަރިންގ ކޮމިޓީއަށް ހުށަހެޅުމަށް ނިންމިފައިވެއެވެ. ދެ ޤާނޫނު ތަންފީޛުކުރުމުގެ މަސައްކަތް ކުރިއަށްގެންދަނީ ޔުނިސެފްގެ އެހީތެރިކަމާއެކުއެވެ.\nކުޑަކުދިންގެ ޢަދުލުގެ ޤާނޫނާއި، ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނު 20 ނޮވެންބަރު 2019 ގައި ތަޞްދީޤުކޮށްފައިވާއިރު، ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނަށް 20 ފެބުރުވަރީ 2020 އިން ފެށިގެން ދަނީ ޢަމަލުކުރެވެމުންނެވެ. އަދި ކުޑަކުދިންގެ ޢަދުލުގެ ޤާނޫނަށް ޢަމަލުކުރަންފަށާނީ 20 ނޮވެންބަރު 2020 ގައެވެ.


Mi meehaa Aiswarra aa vaththaru tha? | Mihaaru\nލައިފްސްޓައިލް / ސެލެބްރިޓީން\nމި މީހާ އައިޝްވާރިޔާއާ ވައްތަރުތަ؟\nއައިޝްވާރިއާ ވައްތަރުވެގެން އުޅެނީ ޕާކިސްތާނުގެ ބިއުޓީ ބްލޮގާއެއް\n02 މާޗް 2021 - 07:52\nމަޝްހޫރު ސެލެބްރިޓީންނާ ވައްތަރު މީހުން ފެނުމަކީ އާންމު ކަމެކެވެ. ހާއްސަކޮށް ބޮލީވުޑްގެ މަޝްހޫރު ބައެއް ތަރިންނާ ވައްތަރު މީހުން ފެނިގެން އެ މީހުންގެ ސަމާލުކަން އިންޑިއާގެ މީޑިއާތަކަށް ވެސް ހުއްޓެ އެވެ. ބަތަލާއިންގެ ތެރެއިން ޕްރިޔަންކާ ޗޯޕްޅާ އާއި ކެޓްރީނާ ކައިފާއި އަނުޝްކާ ޝަރުމާ ފަދަ ބަތަލާއިންނާ ވައްތަރު މީހުން ފެނިގެންގެ އެ މީހުންގެ ވާހަކަ މި ފަހުން ވަރަށް ބޮޑަށް ދެކެވިފައިވެ އެވެ.\nމި ފަހަރު އިންޑިއާގެ މީޑިއާތަކުގެ ސަމާލުކަން ހުއްޓިގެން އުޅެނީ ބަތަލާ އައިޝްވާރިއާ ރާއީއާ ވައްތަރު މީހަކަށެވެ. މިސް ވޯލްޑްގެ ތާޖު 1994 ގައި ހާސިލުކުރި ރީތީގެ ރާނީއާ ވައްތަރު މީހަކު ފެނިގެން މި އުޅެނީ އަވަށްޓެރި ޕާކިސްތާނުންނެވެ. ނަމަކީ އާމްނާ އިމްރާނެވެ. އޭނާ އަކީ ބިއުޓީ ބްލޮގާއެކެވެ.\nއިންސްޓަގްރާމްގައި އާމްނާ އާންމުކޮށްފައިވާ ބައެއް ޕޯސްޓްތަކުގެ ތެރޭގައި އޭނާއާ އައިޝްވާރިއާ ވައްތަރު ކަމަށް ބުނެ އެކި މިޑިއާތަކުން ގެނެސްދީފައި ހުރި ޚަބަރުތަކުގެ ސްކްރީންޝޮޓްތައް ވަރަށް ގިނަ އަދަދަކަށް ހިމެނެ އެވެ. އެކަމަކު އެންމެ އަޅައިގަތް ކަމަކީ އޭނާ ހަމަ "އައިޝްވާރިއާ ހެދެން" އުޅޭ ކަމަށް ލިޔެފައިވުމެވެ.\nއެގޮތުން އައިޝްވާރިއާ ބައެއް ފޮޓޯތަކަށް ޕޯސްކޮށްފައި ހުރި ގޮތްގޮތަށް ޕޯސްކޮށްފައި ހުރުމާއި ރީތި ބަތަލާގެ ބައެއް ފިލްމުތަކުގެ ޑައިލޮލްތަކާއި ލަވައިގެ ތަންތަންކޮޅަށް ތުންތަޅުވާފައި ހުރި ވީޑިއޯ ވެސް ހިމެނެ އެވެ.\nބައެއް މީހުން ބުނެފައިވާ ގޮތުގައި އާމްނާގެ ލޮލާއި ތުންފަތް އައިޝްވާރިއާގެ ވެސް ހުންނަ ގޮތާ ވަރަށް ވައްތަރެވެ. އެކަން ފާހަގަކޮށް އޭނާގެ ޕޯސްޓްތަކަށް ގިނަ ބަޔަކު ކޮމެންޓް ކޮށްފައިވެ އެވެ.\nބަތަލާ ދިއާ ދިއާ މިރުޒާ އަކީ ވެސް ކުރިން ވަރަށް ގިނަ ބަޔަކު އައިޝްވާރިއާއާ ވައްތަރު ކަމަށް ބުނި މީހެކެވެ. އަދި އައިޝްވާރިއާ ކުރިން ލޯބީގެ ގުޅުމެއް ބޭއްވި ސަލްމާން ޚާނާ އެކު 2005 ގެ ފިލްމު "ލަކީ: ނޯ ޓައިމް ފޯ ލަވް" ކުޅުނު ބަތަލާ ސްނޭހާ އުލާލަކީ އައިޝްވާރިއާ ވައްތަރުވެގެން ސަލްމާންގެ ފިލްމުން ފުރުސަތު ދިން ބަތަލާއެކެވެ.\nބޮލީވުޑް އިންޑިއާ ޕާކިސްތާން ސެލެބްރިޓީން އައިޝްވާރްޔާ ރާއީ\nތިޔަމީހާޔާ އައިޝްވާރިޔާ ވައްތަރީ.\nއައިސްވާރިޔާއަށްވުރެވެސް އައިސްވާރިޔާއާ މާވައްތަރު


Zainab ge maraa gulhigen baeh meehun hayyaru kuran fashaifi | Mihaaru\nޕާކިސްތާނުގައި ރަހުމްކުޑަ ގޮތަކަށް މަރާލި ކުޑަ ކުއްޖާ ޒައިނަބް.\nޒައިނަބުގެ މަރާ ގުޅިގެން ބައެއް މީހުން ހައްޔަރު ކުރަން ފަށައިފި\n14 ޖެނުއަރީ 2018 - 16:155comments\nއިސްލާމްއާބާދު (ޖެނުއަރީ 14) - ޕާކިސްތާނުގައި ރޭޕްކޮށް މަރާލި ޒައިނަބް އަންސާރީގެ މަރުގެ ތުހުމަތުގައި ބައެއް މީހުން ހައްޔަރު ކުރަން ފަށައިފި އެވެ.\nކަސޫރު ސިޓީގައި މަރާލާފައި އޮއްވާ ފެނުނު އުމުރުން ހަތް އަހަރުގެ އަންހެން ކުއްޖާގެ ގާތިލް ހޯދަން ފުލުހުންނަށް ވަނީ ދަތިތަކެއް ކުރިމަތިވެފަ އެވެ. އެއީ އެންމެ ފަހުން އާއްމުކުރި ސީސީޓީވީ ފުޓޭޖާއި ކުރިން އާއްމުކުރި ވީޑިއޯ އިން ފެންނަ މީހާ ތަފާތުވުމުންނެވެ.\nޒައިނަބުގެ މަރުގެ ތުހުމަތު ކުރެވޭ މީހާ ހޯދަން ޕަންޖާބު ފުލުހުންގެ ވެރިޔާ ވަނީ ރޭގެ 8 ޖެހުމާ ހަމައަށް މުހުލަތު ދީފަ އެވެ. ނަމަވެސް އެ މުހުލަތު ހަމަވިއިރު ގާތިލް އަތުޖެހިފައެއް ނުވެ އެވެ. އެކަމަކު ޒައިނަބުގެ މަރު ތަހުގީގު ކުރާ ހަތަރު އެޖެންސީ ކަމަށްވާ، ކައުންޓާ ޓެރަރިޒަމް ޑިޕާޓްމަންޓް، އިންޓަލިޖެންސް ބިއުރޯ، ސްޕެޝަލް ބްރާންޗް އަދި ޕަންޖާބު ފޮރެންސިކް ސައެންސް އެޖެންސީން ވަނީ ބައެއް މީހުން ހައްޔަރުކޮށްފަ އެވެ. ތުހުމަތު ކުރެވޭ 120 މީހެއްގެ ޑީއެންއޭ ވަނީ ނަގައިފަ އެވެ. ނަމަވެސް ޒައިނަބުގެ ގާތިލްގެ ޑީއެންއޭއާ ދިމާވެފައެއް ނުވެ އެވެ.\nޒައިނަބް ގެއްލިފައި ވަނީ ޖެނުއަރީ4ވަނަ ދުވަހު އޭނާގެ ބޮޑުދައިތައެއްގެ ގެއަށް ގުރާން ކިޔަވަން ދިޔަ މަގުމަތީގަ އެވެ. ޒައިނަބް ގެއްލުނުތާ ފަސް ދުވަސް ފަހުން، ޖެނުއަރީ9ވަނަ ދުވަހު ވަނީ، މަރާލާފައި ކުނިގޮނޑަކަށް އެއްލާފާއި އޮއްވާ ބަޔަކަށް ފެނިފަ އެވެ. ރޭޕް ކުރުމަށް ފަހު ޒައިނަބް މަރާލާފައި ވަނީ ކަރުގައި ހިފައިގެންނެވެ.\nޕަންޖާބް ފޮރެންސިކް ސައެންސް އެޖެންސީން މިހާރު ވަނީ ކުށުގެ ވެށިން ސާމްޕަލް ނަގައިފަ އެވެ. ޒައިނަބުގެ ޕޯސްޓްމޯޓަމް ރިޕޯޓް ދައްކާ ގޮތުން އެ ކުއްޖާ އަށް ވަނީ ވަރަށް އަނިޔާކޮށްފަ އެވެ. ހަށިގަނޑަށާއި މޫނަށް އަނިޔާދީފައިވާ އިރު ކަނދުރާ މަތިން ކަށިގަނޑެއްގައި ވަނީ ރެނދުލައިފަ އެވެ.\nޒައިނަބް ގެއްލުނު އިރު އޭނާގެ ބައްޕަ އަންސާރީ ވަނީ އުމްރާއަކަށް ގޮހެވެ. އޭނާ ބުނީ ޒައިނަބް ގެއްލުމާ އެކު އެ ކުއްޖާ އަވަހަށް ހޯދުމުގެ މަސައްކަތް ފުލުހުން ފެށި ނަމަ ޒައިނަބް ފެނުނީސް ކަމަށެވެ.\nޕަންޖާބު ސަރުކާރުން މިހާރު ވަނީ ޒައިނަބުގެ ގާތިލް ހޯދަން މަގުފަހިވާ ފަދަ މައުލޫމާތެއް ދިން މީހަކަށް 10 މިލިއަން ރުޕީސް (90،000 ޑޮލަރު) ގެ އިނާމެއް ހުށަހަޅައިފަ އެވެ.\nއިތުރު ލިޔުންތައް ޕާކިސްތާން ރޭޕް މީހުން މެރުން\nޒައިނަބް މަރާލި އިމްރާން ދަންޖެއްސުންް ބުދަ ދުވަހު\nޒައިނަބުގެ ގާތިލް ކުޑަކުދިން ހައްލާފައި ވަނީ މެޓާ ދީގެން\nޒައިނަބުގެ ބައްޕަ ބޭނުން ވަނީ ގާތިލް ދަންޖައްސަން\n21 hours ago 184\nބެސްޓްފްރެންޑުންގެ ވާދަވެރިކަން، މޮޅު ނަތީޖާއާ ހަމައަށް\n17 hours ago 12\nVacancies for Teachers - 2021\nAhmadhiyya International School Vacancies for Teachers - 2021 24 Nov 2020


MTCC in hissaa akah 3.50 rufiyaa bahanee | Jazeera\tއެމްޓީސީސީން ހިއްސާއަކަށް 3.50 ރުފިޔާ ބަހަނީ - Jazeera\nޖަވިޔަނި May 20, 2022 72 views0\nއެމްޓީސީސީގެ 2021 ވަނަ އަހަރުގެ އަހަރީ އާއްމު ޖަލްސާގެ ތެރެއިން\nއެމްޓީސީސީއަށް މިދިޔަ އަހަރު ލިބުނު ފައިދާއިން ހިއްސާއަކަށް 3.50 ރުފިޔާ ބަހަން އެ ކުންފުނީގެ އަހަރީ އާއްމު ޖަލްސާއިން ފާސްކޮށްފިއެވެ.\nމިއީ އެމްޓީސީސީގެ 41 އަހަރުގެ ދިގު ތާރީޚުގައި ހިއްސާދާރުންނަށް ހިއްސާގެ ފައިދާގެ ގޮތުގައި ބެހުމަށް ކަނޑައެޅި އެންމެ ބޮޑު ޢަދަދެވެ.\nކުރުނބާ މޯލްޑިވްސްގައި ރޭ ބޭއްވި އެމްޓީސީސީގެ އަހަރީ އާއްމު ޖަލްސާގައި ހިއްސާއަކަށް 3.50 ރުފިޔާ ބަހަން ފާސްކުރީ ޖަލްސާގައި ބައިވެރިވި 556 ހިއްސާ ދާރުންގެ ތެރެއިން 326 ހިއްސާ ދާރުންގެ ވޯޓާއެކުގައެވެ. ދެކޮޅަށް ވޯޓު ދިނީ 257 ހިއްސާދާރުންނެވެ.\nއެމްޓީސީސީގެ ހިއްސާގެ ފައިދާ ލިބޭނީ މިދިޔަ އޭޕްރީލް މަހުގެ 18 ވަނަ ދުވަހުގެ ނިޔަލަށް އެކުންފުނީގައި ހިއްސާ ދާރުންގެ ގޮތުގައި ރަޖިސްޓަރީކޮށްފައިވާ ފަރާތްތަކެވެ.\nއެމްޓީސީސީން ވަނީ މި ޖަލްސާގައި 2021ވަނަ އަހަރުގެ ޔައުމިއްޔާ ފާސްކޮށްފައެވެ. އަދި ކުރިއަށްއޮތް އަހަރަށް ކުންފުނީގެ އޮޑިޓަރެއްގެ ގޮތުގައި ހަމަޖައްސާފައިވަނީ ޕްރައިސް ވޯޓަރ ހައުސްކީޕަރއެވެ. އެ ކުންފުނިން ހުށައަޅާފައިވަނީ 478،590 ރުފިޔާއެވެ.\nއެމްޓީސީސީގެ އާންމު ހިއްސާދާރުން ތަމްސީލްކުރާ ޑިރެކްޓަރަކަށް ހޮވާފައިވަނީ މުހައްމަދު އިމްރާން އަދުނާނާއި ނަސްރަތު މުހައްމަދެވެ.\nއެމްޓީސީސީން މިދިޔަ އަހަރު ނިންމައިލީ ރެކޯޑް ފައިދާއަކާއެކުގައެވެ. އެގޮތުން އެކުންފުންޏަށް ފައިދާގެ ގޮތުގައި މިދިޔަ އަހަރު 224 މިލިއަން ރުފިޔާ ވަނީ ލިބިފައިވާއިރު އޭގެ ކުރީ އަހަރު ލިބުނީ 190.69 މިލިއަން ރުފިޔާ އެވެ. އެފަހަރު ހިއްސާއަކަށް ބެހީ ތިން ރުފިޔާއެވެ.